cyanic-selkie/wikianc huggingface dataset:
केपिलासगढ़ी
नेपाल में नेपालके नया 744 स्थानीय प्रशासनिक इकाई लागू भइला के बाद से खोटाँग जिला के पहिले के फेदी, खार्तम्छा, बास्पानी, बाक्सिला, सप्तेश्वर, दिप्सुंग आ सुंगदेल गाँव विकास समिति सभ के मिला के केपिलासगढी गाँवपालिका बनल ह।
एकर केंद्र पहिले के बाक्सिला गाँवपालिका के कार्यालय मे राखल गइल बा। एह गाँवपालिका के उत्तर मे सोलुखुम्बु जिला दक्खिन मे रुपाकोट मझुवागढी नगरपालिका पुरब मे भोजपुर जिला आ पश्चिम मे एसेलुखर्क गाँवपालिका बाड़ें।
गैलेक्सी
गैलेक्सी (Galaxy) एगो बिशाल सिस्टम होला जेवना में गुरुत्वाकर्षण की बल द्वारा बहुत सारा तारा, तारा के छूटल पदार्थ, तारा-मध्य गैस आ ब्रम्हांडीय धूरि, अउरी गुप्त पदार्थ सब एक दुसरा से बन्हाइल रहेला। गैलेक्सी सभ के उदाहरण, ड्वार्फ गैलेक्सी जिनहन में कुछ हजार (103) तारा होखे से ले के कई सौ ट्रिलियन (1014) तारा वाली गैलेक्सी ले हो सके ला जेवना में ई सगरी तारा अपनी गैलेक्सी के द्रव्यमान सेंटर के चारों ओर चक्कर लगावे लें।
गैलेक्सी के बिभाजन इन्हन की आकृति की आधार पर हो सकत बा जौना में अंडाकार, सर्पाकार (स्पाइरल), आ अनियमित आकार वाली गैलेक्सी हो सके लीं। बहुत सारा गैलेक्सी सभ की केन्द्र में बलैकहोल होख्ले के गुंजाइश बतावल जाला। हमनी की आकाशगंगा नामक गैलेक्सी में सेंटर में धनु ए* नाँव के ब्लैकहोल बाटे जौना के द्रब्यमान हमनी कि सुरुज की तुलना में 40 लाख गुना से भी अधिक बाटे।
भूपेंद्र नारायण मंडल विश्वविद्यालय
भूपेंद्र नारायण मंडल विश्वविद्यालय भा बी॰ एन॰ मंडल यूनिवर्सिटी भारतीय राज्य बिहार के मधेपुरा में एगो राज्य विश्वविद्यालय बा। एकर स्थापना 1992 में भइल।
भारतीय राष्ट्रपति चुनाव, 2017
केंद्र में सत्ताधारी दल, एनडीए के सपोर्ट वाला उमेदवार के रूप में, बिहार के राज्यपाल रामनाथ कोविंद एह चुनाव में बिजई भइलेन जबकि एह चुनाव में उनके सोझा यूपीए आ अन्य बिपक्षी दल सभ के समर्थन वाली मीरा कुमार प्रतिद्वंदी रहली।
चुनाव
भारत में राष्ट्रपति के चुनाव खातिर एक ठो चुनाव मंडल (इलेक्टोरल कॉलेज) वोट करे ला, एह में संसद के सगरी चुनल गइल प्रतिनिधि लोग आ राज्य सभ के बिधान सभा के सभ चुनल गइल बिधायक लोग सामिल होला। 2017 तक ले, एह मंडल में 776 एमपी आ 4120 एमएलए लोग बा। वर्तमान कुल वोट 10,98,882 बाने आ आधा के निशान 5,49,442 वोट पर बार। हाल के भइल राज्य बिधान सभा के चुनाव सभ के बाद एनडीए लगभग 20,000 से पाछे बाटे।
राष्ट्रपति के चुनाव के तरीका भारतीय संबिधान के अनुच्छेद 55 में बतावल गइल बा।
संगम
भारत में, एकरा के कुछ जगह पऽ प्रयागो कहल जाला आ उत्तराखंड में देवप्रयाग, कर्णप्रयाग, रुद्रप्रयाग आ बिष्णुप्रयाग अइसने जगह हवे जहाँ दू गो नदी के मिलला से जगह के नाँव प्रयाग पड़ गइल हवे। भारत में सभसे प्रसिद्ध इलाहाबाद के गंगा आ यमुना नदी के संगम बाटे आ अक्सर संगम भा प्रयाग के अर्थ इलाहाबाद के त्रिवेणी संगम से होला।
पर्यावरण बिज्ञान
पर्यावरण बिज्ञान एगो नया जमाना क बिज्ञान हवे जेवना में पर्यावरण कइसे काम करे ला, मनुष्य आ पर्यावरण के संबंध का बा, आ पर्यावरण के मनुष्य कइसे नुकसान पहुँचावत बा आ एकर कइसे मैनेजमेंट कइल जा सकेला, एही कुल क अध्ययन कइल जाला।
तराई
तराई भारत आ नेपाल में हिमालय परबत के दक्खिन ओर के मैदानी आ समतल भू भाग के तराई कहल जायेला। ई भाबर वाला इलाका के ठीक दक्खिन में बनल निचाई वाला मैदान हवें जिनहन में आम तौर पर बड़ी-बड़ी घास वाला निचला हिस्सा पावल जाए लें। तराई के मतलब होला "तर" (नम, पानी सोखले) जमीन वाला इलाका।
गंगा नदी से उत्तर नेपाल के पहाडी क्षेत्र से दक्षिण पूरव मे टिष्ठा आ पश्चिम के अयोध्या तक मे रहला समथर मैदान वन वा भूमि वा क्षेत्र के तराई कहेला । ईहा हर प्रकार के खेती होला । जनकपुर विराटनगर ईटहरी राजविराज विरगंज भरतपुर नेपालगन्ज हेटौंडा झापा ई सभ नेपाल के तराई के शहर हबे । अर्थात् पूरव के झापा के मेची नदी से पश्चिम के महाकाली नदी तक के तराई प्रदेश कहेला ।
बीरगंज
बीरगंज नेपाल के प्रमुख शहर बाटे। बिरगञ नेपाल एगो ब्यपरिक सहर हा जवान कि भारत के नजिक के सहर हा। इ सहर भारत के बाहुत पास मे बते। बिरगञ सहर नेपल के पर्सा जिला मे परेला जबकि पार्सा जिल्ला नारायणी अंचल मे बा। बिरगञ सहर काठमाडौं राजधानी से दक्षिण 135 किलोमिटर (84 मील) के दुरि मे परेला।
भौतिक ब्रह्मांड बिज्ञान
भौतिक ब्रह्मांड बिज्ञान या फिजिकल कॉस्मोलॉजी (Physical cosmology), ब्रह्मांड में मौजूद बड़ा पैमाना के पिण्ड, संरचना आ गतिक चीज सभ के अध्ययन करे वाला बिसय बा आ ई ब्रह्मांड के बारे में आधारभूत सवाल सभ के उत्तर खोजे के कोसिस करे ला जइसे की ब्रह्मांड के उत्पत्ती, संरचना, क्रम-बिकास आ अंतिम भबिस्य का होखी। मनुष्यता के इतिहास के ज्यादातर समय में ई बिज्ञान दर्शन के शाखा मेटाफिजिक्स, आ धरम के हिस्सा रहल हउवे। कॉस्मोलॉजी के बिज्ञान के रूप में अध्ययन कोपरनिकस के सिद्धांत के बाद शुरू भइल जेकरा बाद ई माने जाये लागल कि ब्रह्मांड के सगरी पिंड एकही किसिम के नियम के अनुपालन करे लें। एकरे बिकास में न्यूटन के सिद्धांत के योगदान भी रहल, जवन ई नियम सब के समझ बढ़ावे शुरू कइलस।
एकर बर्तमान स्वरूप, 1915 में आइंस्टीन के जनरल थियोरी ऑफ रिलेटिविटी के साथ सुरू होला। बिसय के बिकास के रूप में बड़हन घटना हबल के द्वारा एह खोज से भइल की हमनी के गैलेक्सी, आकाशगंगा के बाहर भी बहुत सारी बड़े बड़े गैलेक्सी बहुतायत में बा। एकरे बाद वेस्तो स्लिफर नियर लोग ई बतावल की ब्रह्मांड में बिस्तार हो रहल बाटे।
एह सभ खोज के बाद जॉर्ज लैमेतियर के द्वारा बिग बैंग के थियरी अस्थापित भइल। बिग बैंग आज सभसे ढेर प्रचलित मॉडल बाटे हालाँकि कुछ अन्य रिसर्चर लोग दूसर बैकल्पिक मॉडल साबित करे में जुटल बा लोग ; बाकी ज्यादातर बैग्यानिक लोग ई स्वीकार करे ला की बिग बैंग के थियरी ब्रह्मांड के नीक ब्याख्या करे में सक्षम बाटे।
कॉस्मोलौजी के सहायता में अन्य कई बिसय आ शाखा के योगदान बाटे - जिनहन में पार्टिकल फिजिक्स, एस्ट्रोफिजिक्स, जनरल रिलेटिविटी, क्वांटम मैकेनिक्स आ प्लाज्मा फिजिक्स के नाँव गिनाव्ल जा सकत बाटे।
चकोर
चकोर (अंग्रेजी:Chukar partridge; बैज्ञा.:Alectoris chukar) चिरइन की तीतर-बटेर परिवार क सदस्य पक्षी हवे। एकर शिकार कइल जाला आ ई पाकिस्तान क राष्ट्रीय पक्षी हवे।
नाँव
एकर नाँव संस्कृत मूल से निकलल हवे आ मानल जाला कि एकर उल्लेख ऋग्वेद की समय से संस्कृत में मिलेला।
संस्कृति में
चकोर पाकिस्तान क राष्ट्रीय पक्षी हवे। साहित्य में एकर उल्लेख ऋग्वेद की समय (1700 ईपू) से होत आइल बाटे भारतीय क्षेत्रन में आ साहित्य में एके बहुत प्रेमी पक्षी मानल जाला आ ई मान्यता प्रचलित बाटे कि ई रात भर चंद्रमा के निहारत रहेला। प्रजनन की समय बहुत उग्र सुभाव क होखला की वजह से एके लड़ाकू चिरई की रूप में लडावे खातिर भी पोसल जाला।
धनबाद जिला
धनबाद जिला भारत की झारखण्ड राज्य में उत्तर छोटा नागपुर कमिश्नरी में एगो जिला बाटे। एकर जिला मुख्यालय धनबाद में बाटे। जिला क कुल एरिया 2,074.68 वर्ग किलोमीटर बाटे।
जनसंख्या
सन् 2011 में भइल जनगणना कि अनुसार कुल जनसंख्या 26,84,487.00 रहे आ 2001 से 2011 की बिचा में जनसंख्या के बढ़ती के दर 11.99% रहल।
काला तीतर
काला तीतर (अंग्रेजी:Black francolin) (Francolinus francolinus) चिरइन की तीतर-बटेर परिवार क सदस्य पक्षी हवे।
थलरूप सभ के लिस्ट
थलरूप सभ के लिस्ट में ऊ सगरी थलरूप सभ के वर्गीकरण क के लिस्ट के रूप में देखावल गइल बा जे पृथ्वी पर ऊँचाई निचाई के चलते बिबिध आकृति आ आकार के चीज के रूप में मौजूद बाने:
प्रेम चोपड़ा
प्रेम चोपड़ा एक ठो भारतीय फिलिम एक्टर बाने। इनके खलनायक (विलेन) के रोल करे खाती जानल जाला।
सवाई माधोपुर जिला
सवाई माधोपुर जिला (Sawai Madhopur district) भारत के राजस्थान राज्य में एक ठो जिला बाटे। एह जिला के मुख्यालय सवाई माधोपुर बाटे आ ई भरतपुर मंडल में आवे ला।
सिंगापुर
सिंगापुर एशिया महादीप में एगो देस बा।
धुआँ
धुँआ चाहे धूआँ (Smoke) हावा में मौजूद महीन ठोस कण, द्रव (लिक्विड) कण आ गैस सभ के मिलजुल रूप होला जे कौनों पदार्थ के जरले (दहन होखे) आ प्रोलाइसिस के होखे के कारण पैदा होला आ वायुमंडल के हावा में पहुँचे ला आ मिल जाला। घन धुआँ देखलाई पड़े ला आ ढेर घन होखे पर नजर के रोक के अपने पाछे के चीज के देखलाई देवे से रोक देला।
आमतौर पर धुँआ आगि के जरले से उपउत्पाद (बाई-प्रोडक्ट) के रूप में निकले ला। ई आगि प्राकृतिक रूप से जंगल के आगि होखे, ज्वालामुखी के आगि होखे चाहे मनुष्य द्वारा उद्योग में जरावल जाए वाला ईंधन के आगि हो सके ले। एकरे अलावा धुआँ गाड़ी के इंजन में जरे वाला तेल से पैदा होखे, धूमपान (बीड़ी-सिगरेट पियले से) से निकले वाला धुआँ या अउरी कौनों किसिम के दहन (कंबशन) से निकले वाला उपउत्पाद हो सकेला। एकरे अलावा कबो-कबो सीधे धुआँ पैदा भी कइल जाला जबकि धुआँ पैदा कइल खुदे मकसद होखे, उदाहरण खातिर कीटनाशक के रूप में, शहर में मच्छर मारे खातिर फॉगिंग कइल, देहाती इलाका में गाइ-गोरू के मच्छर से बचाव खाती धुँआरन कइल वगैरह।
धुँआ के अधिकतर तत्व प्रदूषणकारी होलें।
ताडिपत्री
ताडिपत्री (Tadpatri) भारत के आंध्र प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार ताडिपत्री के कुल शहरी जनसंख्या 1,08,171 बाटे आ आसपास के उपशहरी इलाका के मिला लिहल जाय तब कुल जनसंख्या 1,08,171 बा। जनसंख्या के हिसाब से ई भारत के 453वाँ शहर बाटे। जनगणना आँकड़ा के मोताबिक एह शहर में लिंगानुपात 1003 आ साक्षरता के दर 71.39% बाटे।
शशि थरूर
शशि थरूर (जनम 9 मार्च 1956) एगो भारतीय लेखक, राजनीतिक नेता आ भूतपूर्व डिप्लोमैट बाने। मनमोहन सिंह सरकार में थरूर मानव संसाधन बिकास मंत्रालय आ बिदेस मंत्रालय में राज्यमंत्री के पद पर रहलें। एकरे पहिले थरूर यूनाइटेड नेशंस के संचार आ जन जानकारी खाती अंडर सेक्रेटरी पद पर रहि चुकल बाने।
सीकर जिला
सीकर जिला (Sikar district) भारत के राजस्थान राज्य में एक ठो जिला बाटे। एह जिला के मुख्यालय सीकर बाटे आ ई जयपुर मंडल में आवे ला।
जनसंख्या
2011 के जनगणना के अनुसार जिला के कुल जनसंख्या 2677333 बा आ ई पछिली जनगणना, जवन 2001 में भइल रहे, से अबले 19.56%बढ़ल बाटे। जिला के कुल क्षेत्रफल 7732 बाटे आ एह हिसाब से इहाँ के औसत जनसंख्या घनत्व लगभग 346 बाटे। जिला में लिंगानुपात 947 बा आ साक्षरता दर 71.91% बाटे।
दुमका जिला
दुमका जिला भारत की झारखण्ड राज्य में संथाल परगना कमिश्नरी में एगो जिला बाटे। एकर जिला मुख्यालय दुमका में बाटे। जिला क कुल एरिया 3716.00 वर्ग किलोमीटर बाटे।
पेन्टेड काला तीतर
पेन्टेड काला तीतर या चित्तीदार काला तीतर(अंग्रेजी:Painted francolin) (Francolinus pictus) चिरइन की तीतर-बटेर परिवार क सदस्य पक्षी हवे।
ई चिरई भारत आ श्री लंका में पावल जाले। ई लंका की साधे चार रूपया की डाक टिकट पर भी छपल बाटे।
बिहार कृषि विश्वविद्यालय
बिहार कृषि विश्वविद्यालय (Bihar Agricultural University) भारतीय राज्य बिहार के भागलपुर में एगो ऑटोनामस कृषि विश्वविद्यालय बा। एकर स्थापना साल 2010 में भइल आ एकरा के राज्य विश्वविद्यालय के दर्जा मिलल बा। एकर स्थापना भारतीय कृषि अनुसंधान परिषद् (आइसीएआर) के तत्वावधान में भइल। ई सबौर, भागलपुर से संचालित बा जे राज्य के सभसे पहिला खेती-किसानी के पढ़ाई वाला कालेज हवे।
भावना
भावना मन क एगो हिस्सा हवे। आम भासा में मनुष्य कौनों समय जइसन महसूस करत रहेला आ ओकर मन के जवन स्थिति होले ओही के ओह समय के मनोभाव कहल जाला। एही मनोभाव सब के समूह के अलग-अलग परकार की भावना की रूप में समझल जा सकेला, जइसे खीस (क्रोध), आनंद, दुःख नियर चीज हमनी की मन के भावना होले।
सजीव मेँ दू प्रकार के इंद्री बतावल गइल बा पहिलका ज्ञान इंद्री आ दूसरा कर्म इंद्री। जीव के आँख ,नाक कान आ त्वचा के ज्ञान इंद्री कहल जाला। ज्ञान इंद्री के माध्यम से ही जीव के मस्तिष्क तक कवनो भी प्रकार के सन्देश पहुँचेला |स्नेसा पहुँचते ही दिमाग अपना पाहिले के अनुभव के आधार प कवनो प्रतिक्रिया खाती कर्म इन्द्रिय के संदेश भेजेला । एह शारीरिक परिवर्तन के ही भावना कहल जाला भावना मनोभाव, स्वभाव आदि से जुडल शब्द ह।
भावना के वर्गीकरण
दर्शन शास्त्र ,तर्कशास्त्र,मनोबिज्ञान ,जीवबिज्ञान आदि के अधयन आ अनुसन्धान के आधार प भावना  के वर्गीकरण के आधार निचे उल्लेख कइल बा एह प्रकार देखल जाय त भावना के दू गो ही वर्गीकरण भइल बा। जीव बिज्ञान में मस्तिष्क के भावना उत्पन्न भइला के स्थान के आधार प वर्गीकरण कइल बा एमिग्डाला दिमाग   के  विशेष हिस्सा से उत्पन्न भावना के सुभाविक भावना कहल जाला आ  प्रीफ्रंटल कोर्टेक्स दिमाग  के अगिला हिस्सा  उत्पन्न भावना सनाम या संज्ञानात्मक भावना कहल जाला।भावना आ  भावना के परिणाम  के बीच संबंधित अंतर मुख्य व्यवहार आ  भावनात्मक अभिव्यक्ति ह अपना  भावनात्मक स्थिति के परिणाम के रूप में लोग क तरह के  अभिव्यक्ति करेले, जैसे रोयेले हँसेले लडेले  या नफरत करेले।  यदि केहु  बिना कवनो  संबंधित अभिव्यक्ति के भावना प्रकट करे त मानल जा सकेला  की भावना खाती अभिव्यक्ति की आवश्यकता न होला ।मनोबिज्ञान के आधार प भावना क्षणिक आ दीर्घ कालीन भावना मानल गइल बा जैसे अन्धेरा में रस्सी के सांप मानल ब्यक्तिगत भ्रम के साथ साथ क्षणिक भावना के भी उदहारण ह वोही तरह से केहु से शत्रुता के दीर्घ कालीन भावना मानल जाला।
लउरिया नंदनगढ़
लउरिया नंदनगढ़ भा लौरिया नंदनगढ़ भारतीय राज्य बिहार के पच्छिम चंपारन जिला में एगो छोट शहर बा। बूढ़ी गंडक नदी के बायें तीरे पर स्थित ई शहर भा कस्बा अपना इतिहासी महत्व खाती जानल जाला आ इहाँ सम्राट अशोक के लगवावल खम्हा (अशोक स्तंभ) बाटे आ एगो बौद्ध स्तूप भी बा। ई कस्बा, बेतिया से बगहा जाए वाली सड़क पर उत्तर-पच्छिम दिसा में पड़े ला आ इहाँ से लगभग 14 किलोमीटर उत्तर ओर सभसे नजदीकी रेलवे टीशन नरकटियागंज में बा।
एह जगह के नाँव एही दुन्नो इतिहासी चीज के नाँव पर पड़ल हवे। लोकल भाषा भोजपुरी में लउर के मतलब लाठी होला जे एह खम्हा (पिलर) के कारन आ स्तूप के नाँव नंदन गढ़ होखे के कारन दुनों के मिला के पड़ल हवे।
समाज
एगो समाज अइसन व्यक्ति लोग के समूह होला जे लोग आपस में सामाजिक अंतर्क्रिया में शामिल होला। दुसरा रूप में समाज कौनों भूगोलीय क्षेत्र बिसेस में रहे वाला लोग के अइसन समूह हवे जे एक नियर भाव-बिचार, रहन-सहन आ संस्कृति के अन्दर रहि के आपस में संबंधित होला, हालाँकि कौनों बड़हन समाज में एकरे अन्दर छोट-छोट समूह भी पावल जा सके ला।
समाज के बिसेसता सभ में एकर रीति-रिवाज आपसी बेहवार के तरीका निश्चित करे ला; समाज के कार्य-प्रणाली एकरा के संस्था के रूप देला आ ब्यवस्था बनावे के काम करे ला; अधिकार आ जिम्मेवारी के बँटवारा एकरे काम करे के ढंग आ व्यवस्थित रूप से बनल रहे में मदद करे ला; आपसी सहजोग एकरे पैदाइश आ बनल रहे के मूल आधार होला आ समूह के लोग पर कुछ नियंत्रण रखे ला आ कुछ तरह के स्वतंत्रता भी देला।
एह तरीका से, समाज, लोगन के समूह द्वारा आपसी सहजोग के आ आपस में बेहवार के निश्चित तरीका आ रूप देवे वाली एगो संस्था हवे जवन सामाजिक संबंध के जाल पर खड़ा बाटे।
संरचनावादी बिचारधारा में समाज के निरूपण अइसन सांस्कृतिक अवसंरचना भा आर्थिक, सामाजिक, औद्योगिक अवसंरचना के रूप कइल जा सकत बाते जवन लोगन के एकट्ठा भइले से बनल बा, फिर भी एकरा से अलग कुछ बा। एह बिचार के अनुसार समाज खाली दूसरे लोग के साथ आचार बेहवार पर आधारित न होला बलुक लोगन के अपने भौतिक पर्यावरण आ अपने से अन्य लोग के साथ संबंध से बनल संरचना होला।
समाज के अध्ययन करे वाला बिसय समाज शास्त्र हवे। समाज मनोबिज्ञान भा सामाजिक मनोबिज्ञान नाँव के बिसय समाज में लोग के आपसी आदान-प्रदान के आ संबंध के मनोबिज्ञान के ब्याख्या करे ला। एकरे आलावा समाज कई ठो अउरी संस्था सभ के मूल इकाई भी होला आ राजनीति आ अंतर्राष्ट्रीय संबंध में महत्व के बिसय होला।
सुल्तानपुर
सुल्तानपुर (Sultanpur) भारत के उत्तर प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार सुल्तानपुर के कुल शहरी जनसंख्या 1,07,640 बाटे आ आसपास के उपशहरी इलाका के मिला लिहल जाय तब कुल जनसंख्या 1,16,211 बा। जनसंख्या के हिसाब से ई भारत के 455वाँ शहर बाटे। जनगणना आँकड़ा के मोताबिक एह शहर में लिंगानुपात 908 आ साक्षरता के दर 87.59% बाटे।
सीतापुर
सीतापुर (Sitapur) भारत के उत्तर प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार सीतापुर के कुल शहरी जनसंख्या 177234 बाटे आ आसपास के उपशहरी इलाका के मिला लिहल जाय तब कुल जनसंख्या 188230 बा। जनसंख्या के हिसाब से ई भारत के 263वाँ शहर बाटे। जनगणना आँकड़ा के मोताबिक एह शहर में लिंगानुपात 912 आ साक्षरता के दर 80.57% बाटे।
ड्रमलिन
ड्रमलिन ग्लेशियर वाला इलाका में, ग्लेशियर से होखे वाला जमाव के दौरान बने वाला एगो थलरूप हऽ। एह शब्द के उत्पत्ती आयरिश भाषा से भइल हवे आ एकर शाब्दिक अरथ होला 'एक दिसा में लमछर पहाड़ी'। ई ड्रमलिन सभ ग्लेशियर से होखे वाला जमाव (डिपोजीशन या निक्षेप) से बने लें आ इनहन के आकृती उल्टा चम्मच या फिर जमीन में दबाइल अंडा नियर होखे ला ; एक ओर से ढाल तेज होला जबकि दुसरे ओर के ढाल तुलना में मंद होखे ला। ई सीधा सीधा लम्छर भी हो सके लें आ पैराबोला के आकृति में हो सके लें या फिर अउरी कौनों आकृति के भी हो सके लें अगर इनहन के लंबाई वाला लाइन के देखल जाय।
आमतौर पर ड्रमलिन सभ के लंबाई 1 से 2 किलोमीटर होला आ ऊँचाई लगभग 50 मीटर जबकि इनहन के चौड़ाई 300 से 600 मीटर के आसपास होखे ला। इनहन के रचना मुख्य रूप से ग्लेशियरी टिल से होला आ ई ग्लेशियर सभ के किनारे वाला हिस्सा में पावल जालें।
भारतीय संस्कृति
भारतीय संस्कृति भा भारत के संस्कृति भारत के लोग के जीवन जिए के तरीका हवे। भारत के धर्म, भाषा, डांस, संगीत, भवन निर्माण, खानपान, आ रीति-रिवाज एक इलाका से दुसरा इलाका के बीच बहुत बिबिधता लिहले बा। भारत के ई संस्कृति इहाँ से लाखन बरिस पुरान इतिहास के परिणाम बाटे। भारत के एह बिबिधता वाली संस्कृति के, खासतौर पर धर्म आ दर्शन अउरी खानपान के बिबिधता के पुरा दुनिया पर परभाव देखे के मिले ला।
भारत दुनिया की प्राचीनतम सभ्यता और दुनिया में सबसे अधिक आबादी वाले देशन में से एगो ह। भारत  क संस्कृति कई चीज़ के मिला-जुला के बनेले, जेमें  भारत क लम्बा इतिहास, विलक्षण भूगोल और सिन्धु घाटी क सभ्यता के दौरान बनल और आगे चलकर  वैदिक युग में विकसित भइल, बौद्ध धर्म एवं स्वर्ण युग  क शुरुआत और ओकरी अस्तगमन की साथ फलल-फूलल आपन खुद क प्राचीन विरासत शामिल बा। एकरी साथे-साथ ही पड़ोसी देशन क रिवाज़, परम्परा और विचारन क भी एमें समावेश बा। पिछला पाँच सहस्राब्दियन से अधिक समय से भारत क रीति-रिवाज़, सब भाषा, प्रथा और परंपरा, एकर एक-दूसरे से परस्पर संबंधन में महान विविधता क एगो अद्वितीय उदाहरण देली स। भारत कई धार्मिक प्रणाली, जैसे कि हिन्दू धर्म, जैन धर्म, बौद्ध धर्म और सिख धर्म  क जनक ह। ए मिश्रण से भारत में उत्पन्न भइल विभिन्न धर्म और परम्परा  से  विश्व क अलग - अलग हिस्सा काफ़ी प्रभावित कइले बा।
धर्म
भारत  हिन्दू धर्म, बौद्ध धर्म, सिख धर्म, जैन धर्म आदि क जन्म स्थली ह, एके कुल मिलाके भारतीय धर्म कहल जाला। आज, हिन्दू धर्म और बौद्ध धर्म क्रमशः दुनिया क तीसरा और चौथा सबसे बड़ा धर्म हंव स, जेमें 2 बिलियन से ज्यादा अनुयायी बान स। हिन्दू धर्म, बौद्ध धर्म, सिख धर्म, जैन धर्म क अनुयायी भारत क 80-82% जनसंख्या बनेले।
विश्व भर में भारत में धर्म में विभिन्नता सबसे ज्यादा बा, जेमें से कईगो सबसे कट्टर धार्मिक संस्था और संस्कृति शामिल बा। आजो धर्म एइजा की ज़्यादा-से-ज़्यादा लोगन की बीच मुख्य और निश्चित भूमिका निभावेला। एईजा 80% से ज्यादा लोगन क धर्म हिन्दू धर्म ह। कुल भारतीय जनसँख्या का 14.2% हिस्सा  इस्लाम धर्म के मानेला, इसाई 2.3%,  सिख धर्म 1.7%,   बौद्ध धर्म 0.7% और जैन धर्म क अनुयायी 0.4% बान स।
लेकिन भारतीय जीवन में धर्म क मज़बूत भूमिका की बावजूद नास्तिक और  अज्ञेयवादियन  क भी प्रभाव लउकेला।
चीनी तीतर
चीनी तीतर (अंग्रेजी:Chinese francolin) (Francolinus pintadeanus) चिरइन की तीतर-बटेर परिवार क सदस्य पक्षी हवे।
सिरोही जिला
सिरोही जिला (Sirohi district) भारत के राजस्थान राज्य में एक ठो जिला बाटे। एह जिला के मुख्यालय सिरोही बाटे आ ई जोधपुर मंडल में आवे ला।
जनसंख्या
2011 के जनगणना के अनुसार जिला के कुल जनसंख्या 1036346 बा आ ई पछिली जनगणना, जवन 2001 में भइल रहे, से अबले 21.76%बढ़ल बाटे। जिला के कुल क्षेत्रफल 5136 बाटे आ एह हिसाब से इहाँ के औसत जनसंख्या घनत्व लगभग 202 बाटे। जिला में लिंगानुपात 940 बा आ साक्षरता दर 55.25% बाटे।
पूरबी सिंहभूमि जिला
पूरबी सिंहभूमि जिला भारत की झारखण्ड राज्य में कोलहन कमिश्नरी में एगो जिला बाटे। एकर जिला मुख्यालय HQT में बाटे। जिला क कुल एरिया 3533.00 वर्ग किलोमीटर बाटे।
जनसंख्या
सन् 2011 में भइल जनगणना कि अनुसार कुल जनसंख्या 2293919.00 रहे आ 2001 से 2011 की बिचा में जनसंख्या के बढ़ती के दर 15.68% रहल।
सब्यसाची चक्रवर्ती
सब्यसाची चक्रवर्ती एक ठो भारतीय फिलिम एक्टर बाने।
प्राइवेसी के अधिकार
प्राइवेसी के अधिकार भा राइट टू प्राइवेसी (Right to privacy) एगो कानूनी अधिकार ह जे सरकार भा कवनो अउरी दूसर पार्टी के, केहू आम ब्यक्ति के प्राइवेसी (एकांतता भा निजता) के खतरा या नोकसान चहुँपावे से रोके ला। ई अधिकार दुनिया के करीब 150 से ज्यादा संबिधान सभ में बर्णित बाटे।
हाल में, भारत में एह अधिकार पर बहस हो रहल बा, मामिला सुप्रीम कोर्ट के सोझा बाटे आ नौ गो जज लोग के बेंच एह मामिला पर बिचार क रहल बा।
परिभाषा
मरियम वेबस्टर डिक्शनरी के अनुसार, "(राइट ऑफ प्राइवेसी) केहू ब्यक्ति के निजी मामिला में (बिना अधिकार बाहरी) प्रवेश भा (निजी चीज के) पब्लिसिटी से आजाद रहे के अधिकार ह। एकर परिभाषा कई तरह से दिहल जाले, हालाँकि भारत के सुप्रीम कोर्ट में चालू एगो सुनवाई के दौरान कोर्ट के कहनाम रहल कि ‘राइट टू प्राइवेसी' के एक ठो मूलभूत अधिकार माने से पहिले एकरा के सही तरह से परिभाषित कइल जरूरी होखी आ निजता यानि प्राइवेसी के सगरी तत्वन के बिल्कुल ठीक तरह से परिभाषित कइल लगभग असंभव बा। जस्टिस चंद्रचूड़ एह मामिला में कहलें कि प्राइवेसी के कवनो भी परिभाषा दिहल जाय, असल में एह तरीका से प्राइवेसी के दायरा किकुर के छोटे होखी।
नोट
<references group="नोट"/>
टाइम इंक.
टाइम इंक॰ एक ठो अमेरिकी मास मीडिया कंपनी बा जेकर स्थापना 28 नवंबर 1922 के हेनरी लूस आ ब्रिटन हैडेन द्वारा भइल रहल आ ई कंपनी न्यू यॉर्क सिटी में मुख्यालय वाली बा। वर्तमान समय में एह कंपनी के मलिकाई में लगभग 100 गो से ढेर पत्रिका छप रहल बाड़ी जेह में सभसे परसिद्ध बाटे टाइम। अन्य कुछ प्रमुख पत्रिका सभ के गिनावल जाय त स्पोर्ट्स इलस्ट्रेटेड, ट्रैवेल+लेजियर, फ़ूड & वाइन, फॉर्च्यून, पीपल, इनस्टाइल, लाइफ, गोल्फ मैगजीन, रियल सिंपल वगैरह के नाँव लिहल जा सके ला। इ कंपनी, यूके आधारित सहजोगी कंपनी टाइम इंक॰ यूके के भी मालिक हवे। पत्रिका के प्रकाशन के अलावा ई कंपनी कम सेकम 60 गो वेबसाइट के संचालन भी करे ले।
भारतमाला
भारतमाला भारत सरकार के फंडिंग से भारत में सड़क परिवहन खाती चलावल जा रहल प्रोजेक्ट बा। ई परियोजना नरेंद्र मोदी सरकार के द्वारा जुलाई 2015 में सुरू कइल गइल। सुरुआती अमुमान के मोताबिक एह प्रोजेक्ट के तहत कुल 5.35 ट्रिलियन रुपया के खरच होखे के उमेद बा।
सफ़ेद तीतर
सफ़ेद तीतर या गोरा तीतर या राम तीतर (अंग्रेजी:Grey francolin) (Francolinus pondicerianus) चिरइन की तीतर-बटेर परिवार क सदस्य पक्षी हवे।
चाणक्य राष्ट्रीय विधि विश्वविद्यालय
चाणक्य राष्ट्रीय विधि विश्वविद्यालय बिहार के पटना में एगो लॉ यूनिवर्सिटी बा। एकर स्थापना 2006 में भइल। पटना हाइकोर्ट के चीफ जस्टिस एकर चांसलर होलें। साल 2009 में एकरा खाती 71 करोड़ रुपिया के फंड के घोषणा कइल गइल रहे। कई तरह के सुबिधा आ अनुभवी शिक्षक वाला ई विश्वविद्यालय अपने में बेहतरीन विश्वविद्यालय मानल जाला।
संचार
संचार भा कम्यूनिकेशन (Communication) आपस में सूचना या जानकारी के आदान-प्रदान के कहल जाला। ई एक ठो प्रक्रिया हवे जवना में दू या दू से अधिक लोग भाग लेला आ उद्देश्यपूर्वक संदेश भेजे आ प्राप्त करे ला जवना के आवागमन एगो साझा सिस्टम के अन्दर होला। एह संचार सिस्टम के रचना कुछ निश्चित चीन्हा, संकेत आ संकेतार्थ के नियम पर आधारित होखे ला। संचार में मुख्य स्टेप होलें - संचार के बिसय-सामग्री के निर्धारण, संदेश के रचना, संदेश के एनकोडिंग, संकेत के प्रेषण, संकेत के ग्रहण, संदेश डिकोडिंग, प्राप्तकर्ता द्वारा संदेश के समझल।
शिकोहाबाद
शिकोहाबाद (Shikohabad) भारत के उत्तर प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार शिकोहाबाद के कुल शहरी जनसंख्या 107404 बाटे आ आसपास के उपशहरी इलाका के मिला लिहल जाय तब कुल जनसंख्या 107404 बा। जनसंख्या के हिसाब से ई भारत के 457वाँ शहर बाटे। जनगणना आँकड़ा के मोताबिक एह शहर में लिंगानुपात 891 आ साक्षरता के दर 80.03% बाटे।
शी जिनपिंग
शी जिनपिंग चीन के वर्तमान राष्ट्रपति आ चीनी कम्युनिस्ट पार्टी के जनरल सेक्रेटरी बाड़ें। चीनी नाँव परंपरा के अनुसार इनके पारिवारिक नाम 'शी' ह आ 'जिनपिंग' इनकर व्यक्तिगत नाम ह। नवंबर 2012 में शी जिनपिंग चीनी साम्यवादी पार्टी क महासचिव नियुक्त भइल रहले। जिनपिंग चीनी साम्यवादी पार्टी के पुरान नेता शी झोंगशुन​ के बेटा हवें। माओ के बाद इनका के चीन में भइल अबतक के सभसे ताकतवर नेता मानल गइल बा।
सलमान ख़ुर्शीद
सलमान खुर्शीद (जनम 1 जनवरी 1953) एगो भारतीय राजनीतिक नेता, कानून के जानकार आ लेखक बाने। भारतीय राष्ट्रीय कांग्रेस के नेता के रूप में, ख़ुरशीद 2009 में फरूखाबाद सीट से लोकसभा के सांसद चुनल गइल रहलें। एकरे पहिले दसवीं लोकसभा में भी सांसद रहलें।
मनमोहन सरकार में खुर्शीद, बिदेस मंत्री रहलें आ पहिले 1991 में बाणिज्य मंत्री के पद पर भी रहलें। अपना राजनितिक कैरियर के सुरुआत ऊ इंदिरा गाँधी के जमाना में प्रधानमंत्री कार्यालय में स्पेशल ड्यूटी अफसर के रूप में कइले रहलें।
इनस्टाइल
इनस्टाइल (InStyle) अमेरिका में औरतन के एक ठो महीनावार छपे वाली पत्रिका बा जे टाइम इंक. द्वारा प्रकाशित कइल जाला। एह पत्रिका में बिज्ञापन के अलावा, ब्यूटी, फैशन, मनोरंजन आ सेलिब्रिटी लोग के जीवन शैली पर सामग्री छपे ला। लॉरा ब्राउन एकर संपादिका बाड़ी अमेरिका से सुरू होखे के बाद इनस्टाइल सन् 2012 तक ले कुल 17 अन्य देसन में आपन विस्तार क चुकल बा।
जंगली तीतर
जंगली तीतर (अंग्रेजी:Swamp francolin) (Francolinus gularis) चिरइन की तीतर-बटेर परिवार क सदस्य पक्षी हवे। ई भारत नेपाल आ बांग्लादेश में पावल जाला।
गिरिडीह जिला
जनसंख्या
सन् 2011 में भइल जनगणना कि अनुसार कुल जनसंख्या 2445474.00 रहे आ 2001 से 2011 की बिचा में जनसंख्या के बढ़ती के दर 28.41% रहल।
श्री गंगानगर जिला
श्री गंगानगर जिला (Sri Ganganagar district) भारत के राजस्थान राज्य में एक ठो जिला बाटे। एह जिला के मुख्यालय श्री गंगानगर बाटे आ ई बीकानेर मंडल में आवे ला।
पंजाबी भाषा
पंजाबी भाषा एगो हिंद-आर्यन भाषा ह और इतिहासी पंजाब क्षेत्र (अब भारत और  पाकिस्तान के बीच विभाजित) की निवासियन तथा प्रवासी लोगन द्वारा बोलल जाला। एके बोले वालन मे सिख, मुसलमान और हिंदू सब शामिल बान स। पाकिस्तान क 1998 की जनगणना और 2001 की भारत की जनगणना के अनुसार, भारत और पाकिस्तान मे ए भाषा के कुल वक्ता लोगन क संख्या लगभग 9 करोड़ बा। ए अनुसार इ भारत क 11वां सबसे व्यापक भाषा ह और भारतीय उपमहाद्वीप में तीसरा सबसे ज्यादा बोलल जाए वाला मातृभाषा ह। कम से कम पिछला 300 वर्ष से लिखित पंजाबी भाषा क मानक रूप, माझी बोली पर आधारित बा, जवन इतिहासी माझा क्षेत्र  क भाषा ह। इ भाषा क संयुक्त अरब अमीरात, संयुक्त राज्य अमेरिका, सऊदी अरब और ऑस्ट्रेलिया में भी एगो महत्वपूर्ण उपस्थिति बा। पंजाबी भाषा शाहमुखी और गुरुमुखी लिपि में लिखल बा, इ एक से अधिक लिपि में लिखल बहुत कम भाषा में से एगो बन गइल बा।
आधिकारिक दर्जा
भारत में, पंजाबी भारत की 22 अनुसूचित भाषा में से एक ह। इ भारत की पंजाब राज्य क पहिला आधिकारिक भाषा ह। पंजाबी के उर्दू, हरियाणवी के साथ दिल्ली में दूसरी आधिकारिक दर्जा प्राप्त बा। पाकिस्तान में कौनो क्षेत्रीय जातीय भाषा के राष्ट्रीय स्तर पर आधिकारिक भाषा क दर्जा नइखे मिलल, और ए तरह से एइजा पंजाबी राष्ट्रीय स्तर पर आधिकारिक भाषा नाहीं ह, भले ही इ उर्दू की बाद पाकिस्तान में सबसे अधिक बोलल जाए वाली भाषा ह। तबो इ भाषा पंजाब, पाकिस्तान क आधिकारिक भाषा ह, जवन की इस्लामाबाद राजधानी क्षेत्र क सबसे अधिक आबादी वाला प्रांत ह।
जय प्रकाश विश्वविद्यालय
जय प्रकाश विश्वविद्यालय भा जे॰ पी॰ यूनिवर्सिटी भारतीय राज्य बिहार के छपरा में एगो राज्य विश्वविद्यालय बा। एकर स्थापना 1960 में भइल।
देवदास (1955 फिलिम)
देवदास साल 1955 में रिलीज भइल एगो हिंदी-भाषा के फिलिम रहल जे शरतचंद्र के उपन्यास देवदास पर आधारित रहल आ एकर डाइरेक्टर बिमल रॉय रहलें। फिलिम में देवदास के मुख्य भूमिका में दिलीप कुमार, पारो के भूमिका में सुचित्रा सेन आ चंद्रमुखी के भूमिका में वैजयंतीमाला रहल लोग। फिलिम बाक्स ऑफिस पर एगो हिट फिलिम रहल आ एह फिलिम के कई गो अवार्ड भी मिललें।
बाद के समीक्षा सभ में भी एह फिलिम के बॉलीवुड के श्रेष्ठ फिलिम सभ में अस्थान दिहल गइल बा। फिलिम के तारीफी कमाल बोस के सिनेमेटोग्राफी आ लाइटिंग खाती भी जानल जाले जेकरा चलते कम बोले वाला चरित्र देवदास के बढ़ियाँ से देखावल जा सकल बा।
इंडो-एशियन न्यूज सर्विस
इंडो-एशियन न्यूज सर्विस या आइएएनएस एक ठो प्राइवेट भारतीय समाचार एजेंसी बा।
एकर स्थापना भारतीय-अमेरिकी प्रकाशक गोपाल राजू द्वारा कइल गइल आ मुख्य दफ्तर नोएडा में बाटे।
मूल अधिकार
मूल अधिकार भा मौलिक अधिकार (Fundamental rights, फंडामेंटल राइट) कवनो संबिधान द्वारा प्रगट भा निहित रूप से दिहल गइल कुछ मूलभूत अधिकार होखे लें जिनहन के ओह संबिधान के लागू होखे के क्षेत्र में, कौनों कानून बनावत समय भा लागू करत समय जरूर सुरक्षित रखल जाला; अगर कवनो कानून भा बिधान इनहन के कम करे भा एह अधिकारन के हनन करे तब ऊ कानून असंबैधानिक मानल जाला।
एगो जनरल स्वरुप में मूल अधिकार, कौनों संसदीय कानून के निर्माण में सावधानी पूर्वक नीचे दिहल गइल लोग के कुछ अधिकार के संरक्षण सुनिश्चित करे लें:
कुछ सर्बस्थानी (युनिवर्सल) मानव अधिकार सभ के पहिचान यूनाइटेड नेशंस के युनिवर्सल डिक्लेयरेशन ऑफ ह्यूमन राइट्स, यूनाइटेड नेशंस के नागरिक आ राजनीतिक अधिकार पर युनिवर्सल कोवेनेंट , या फिर आर्थिक सामाजिक आ सांस्कृतिक अधिकार पर इंटरनेशनल कोवेनेंट में देखल जा सके ला।
निवेदिता सेतु
निवेदिता सेतु (सेतु माने पुल) कलकत्ता में हुगली नदी पर बनल एगो पुल बा।
प्रदूषण
प्रदूषण (pollution) अइसन क्रिया चाहे घटना हऽ जेवना में प्राकृतिक पर्यावरण में कौनो अइसन चीज क प्रवेश होला जेवना से पर्यावरण के नोकसान पहुँचे। जवनी चीज की प्रवेश से अइसन होला ओ पदार्थन के प्रदूषक पदार्थ कहल जाला। आमतौर पर पर्यावरण में कई प्राकृतिक कारण से अइसन पादर्थ सभ के प्रवेश हो सके ला जे नोकसानदेह होखे, जइसे कि जंगल के आग से निकलल धुँआ चाहे ज्वालामुखी से निकले वाली गैस आ धुँआ, बाकी एह शब्द के इस्तेमाल मनुष्य द्वारा पर्यावरण में पहुँचावल जा रहल खराब परभाव वाली चीजन खातिर होखे ला। ई प्रदूषक सभ ठोस, द्रव चाहे गैस के रूप में पदार्थ हो सके ला चाहे गर्मी वगैरह के रूप में एनर्जी हो सके ले; बस अगर प्रदूषक तत्व के पर्यावरण में एतना तेजी से प्रवेश हो रहल बा कि ऊ प्राकृतिक रूप से गैर-नोकसानदेह रूप में बदल जाय चाहे छितरा जाय, तब ऊ प्रदूषण कहल जाई।
प्रदूषण क कई गो प्रकार हो सकेला। आमतौर पर पर्यावरण की जवनी अंग में प्रदूषक चीज क प्रवेश होला ओही की नाँव पर ओ प्रकार का भी नाँव रखल जाला। जइसे अगर पानी में कौनो कूड़ा-कचरा फेकला से पानी क गुणवत्ता खराब होखे त ए के जल प्रदूषण कहल जाई।
प्रदूषण से मनुष्य की स्वास्थ पर बहुत तरह क बुरा प्रभाव पड़ेला। हाले में विश्व स्वास्थ्य संगठन की एगो आकलन की हिसाब से साल 2012 में वायु प्रदूषण की कारण करीब 70 लाख लोगन के आपन जान गंवावे के पड़ल।
इतिहास
प्रदूषण के सुरुआत आदमी के द्वारा एकट्ठा हो के एक जगह रहे के एकदम सुरुआती दौर से शुरू होला, जबसे मनुष्य झुंड में बस्ती बना के रहे शुरू कइल; आखिर आजो बिबिध अध्ययन में अइसन पुराना बस्ती सभ के ओही सभ चीजन से पहिचान कइल जाला जे ओह जमाना के आबादी द्वारा कबाड़ के रूप में छोड़ल गइल। हालाँकि, प्रदूषण तबतक ले कौनों समस्या ना रहल जबतक के हर ब्यक्ति के लगे निवास करे खातिर पर्याप्त जगह रहे। मूल रूप से कोइला के इस्तेमाल आ शहरीकरण से एह समस्या के सुरुआत दर्ज कइल जाला; भले ऊ हजार दू हजार साल पुरान शहर सभ होखें। धातु पघिलावे के काम में भट्ठी के इस्तेमाल से प्रदूषण के उदाहरण बहुत पुराना समय के सभ्यता सभ में मिले ला।
बाद के प्रदूषण मुख्य रूप से उद्योग क्रांति के बाद के समस्या हवे। बिबिध किसिम के उद्योग सभ में कोइला के इस्तेमाल से उपजे वाला धुँआ आ एह उद्योग सभ से निकले वाला कचरा प्रदूषण के सभसे प्रमुख वजह बनल।
प्रकार चाहे रूप
प्रदूषण के बर्गीकरण कई आधार पर कइल जा सके ला आ एकरा के कई प्रकार में बाँटल जा सके ला। पर्यावरण भा इकोसिस्टम के कवन अंग में प्रदूषक तत्व प्रवेश का रहल बाड़ें एह आधार पर, प्रदूषक तत्व के आधार पर, भा मनुष्य के ओह कामकाज के आधार पर जवना से प्रदूषण हो रहल बा, ई कुछ अइसन आधार बाड़ें जिन्हन के हिसाब से बाँट के प्रदूषण के प्रकार बतावल जाला। नीचे ई संछेप में दिहल गइल बा:
पर्यावरण के अंग अनुसार
पृथ्वी के वायुमंडल में मौजूद हवा के गुणवत्ता सगरी जीवधारी सभ आ इकोसिस्टम के सही से संचालन खाती बहुत महत्व के चीज बा। अगर हवा में प्रदूषक तत्व के प्रवेश होखे आ ओह कारण से हवा के गुणवत्ता में कमी आवे, एकर परभाव जीव-जंतु, जेह में मनुष्य भी शामिल बाड़ें, आ इकोसिस्टम के काम करे पर खराब असर डाले तब स्थिति हवा प्रदूषण होला। सभसे आम रूप धुँआ के प्रवेश से हवा के गुणवत्ता में खराबी बा। चाहे ई धुँआ उद्योग सभ के चिमनी से निकले वाला होखे, डीजल-पेट्रोल से चले वाली गाड़ी सभ के होखे, खेत में बेकार डाठ जरावे से होखे। शहरीकरण आ उद्योगीकरण के कारण पूरा दुनिया में धुँआ से होखे वाला हवा प्रदूषण एगो समस्या बाटे। एकरे अलावा धूर के महीन कण वगैरह के हवा में चहुँपे से भी हवा प्रदूषण होला।
आम गैस सभ जे हवा प्रदूषण खातिर जिम्मेदार बाड़ी उनहन में कार्बन मोनोऑक्साइड, सल्फर डाइऑक्साइड, क्लोरोफ्ल्यूरोकार्बन (CFCs) आ नाइट्रोजन के आक्साइड बाड़ें जे उद्योग सभ आ मोटरगाड़ी आ से पैदा होखे लें। फोटोकेमिकल ओजोन आ स्मॉग के पैदाइश तब होखे ला जब नाइट्रोजन के ऑक्साइड सभ आ हाइड्रोकार्बन सभ सुरुज के रोशनी के साथे रिएक्शन करे लें। पार्टिकुलेट मैटर, या फिर महीन धूर में माइक्रोमीटर साइज PM10 से PM2.5 हवा के प्रदूषण के कारण बने ला।
हावा प्रदूषण केतना नोक्सान्देह हो सकेला एकर अंजाद एही से लगावल जा सके ला कि बिस्व स्वास्थ्य संगठन के एगो आकलन की हिसाब से साल 2012 में हावा प्रदूषण के चलते करीब 70 लाख लोगन के आपन जान गंवावे के पड़ल।
पानी परदूषण भा जल प्रदूषण पानी के भंडार सभ में नोकसानदेह चीजन के प्रवेश से होला। नदी, झील, ताल, समुंद्र आ जमीन के नीचे के जलसोता सभ में सीधे या फिर अप्रत्यक्ष रूप से नोक्सानदेह पदार्थन के पहुँचे से उनहन में मौजूद पानी के क्वालिटी खराब हो जाला आ जिंदा जिया-जंतु आ बनस्पति सभ खातिर इस्तमाल लायक ना रह जाला।
मनुष्य के कई तरह के कामकाज सभ से पानी के क्वालिटी खराब हो सके ले। आमतौर पर शहर आ बस्ती सभ से निकले वाला गंदा पानी आसपास के नदी चाहे झील में पहुँच के ओकरा के गंदा क सके ला। शहर सभ में कई किसिम के उद्योग अइसन होलें जिनहन से गंदगी आ नोकसानदेह पदार्थ बाहर निकले लें आ पानी में छोड़ दिहल जालें। एकरे अलावा खेती में इस्तेमाल होखे वाली केमिकल वाली खाद आ बिबिध किसिम के कीटनाशक सभ अंत में बहि के पानी में पहुँचे लें आ नदी के पानी के गंदा क सके लें।
माटी में मनुष्य द्वारा नोकसान देह पदार्थ छोड़े से भा कौनों अन्य तरीका से माटी के प्राकृतिक सिस्टम के खराब करे से होला। अधिकतर, ई उद्योग से निकले वाला कचड़ा आ गंदा पानी से, खेती में बहुत ढेर खाद आ कीटनाशक के इस्तमाल से आ शहरी कचड़ा के बिना शोधले फेंके से होला।
माटी में परदूषण भा कंटामिनेशन खातिर जिम्मेदार मुख्य पदार्थ सभ में पेट्रोलियम हाइड्रोकार्बन (पेट्रोलियम तेल से निकले वाला कार्बनिक पदार्थ, जइसे प्लास्टिक, पन्नी वगैरह), कीटनाशक, आ भारी घातु के कण शामिल बाने।
समुंद्री प्रदूषण समुंद्र आ सागर सभ के पानी में अइसन पदार्थ के प्रवेश होला जे नोकसानदेह होखे। ई प्रदूषक तत्व सभ आम कचरा-कबाड़ हो सके ला, रासायनिक पदार्थ (केमिकल) हो सके लें, प्लास्टिक हो सके ला, खेती किसानी के इस्तेमाल के खाद आ कीटनाशक के बह के समुंद्र में पहुँचे वाला हिस्सा हो सके ला आ अउरी किसिम-किसिम के नोकसान पहुँचावे वाला चीज हो सके ला। साथे साथ कौनों जगह के समुंदरी पानी में आक्रमणकारी प्रजाति के पहुँच जाए के भी समुंद्री प्रदूषण में गिनल जा सके ला।
लगभग अस्सी प्रतिशत समुंदरी प्रदूषण जमीनी सतह से चीजन के समुंद्र में पहुँचे से होला।
कीमत
प्रदूषण के कीमत चुकावे के पड़े ला।  अइसन मैन्यूफैक्चरिंग के कामकाज जे हवा प्रदूषण पैदा करे, पूरा समाज खातिर सेहत संबधी नोकसान पैदा करे ला जेकर पूरा समाज के कीमत चुकावे के पड़े ला। एह तरह के हवा के गंदगी के साफ़ करे में कीमत चुकावे के पड़े ला। अइसन मैन्यूफैक्चरिंग कामकाज में पैदा होखे वाला हवा प्रदूषण के "निगेटिव एक्सटर्नलिटी" पैदा करे ला जेकर परिभाषा ई हवे कि “जब कौनों फर्म अइसन उत्पादन करे जे ओह लोगन के नोकसान पहुँचावे जे लोग के फर्म द्वारा कौनों किसिम के कंपेनशेसन नइखे दिहल जा रहल।" एकर एगो अउरी उदाहरण दिहल जा सके ला, जइसे कि कौनों कपड़ा धोवे वाली फर्म एगो इस्टील बनावे वाली फर्म के लगे होखे, इस्टील के फर्म से निकले वाली गंदगी के कारन कपड़ा धोवे वाली फर्म के बेसी खर्चा करे के पड़ी।
एही तरह से प्रदूषण कौनों उत्पादन क रहे वाली फर्म के ऊपर भी कीमत देवे के जरूरत पैदा करे ला। उदाहरण खातिर अगर फर्म पर कानूनी रूप से दबाव होखे कि कम प्रदूषण करे के बाटे, अइसना में प्रदूषण कम करे के उपाय में ओह फर्म के खर्चा लागी, एकरा के अबैटमेंट कॉस्ट कहल जाला; अगर हर एक अगिला इकाई बस्तु के उत्पादन पर लागे वाली अइसन कीमत के गिनती कइल जाय तब ऊ मार्जिनल अबैटमेंट कीमत कहाई। 2005 के एगो इस्टीमेट के अनुसार अमेरिका में प्रदूषण से एह तरह के रोक में लागे वाली पूँजी आ फर्म चलावे के खर्चा में एह काम के खर्चा लगभग $27 बिलियन के रहल।
पर्यावरण पर परभाव
प्रदूषण पर्यावरण में कई रूप में आ ब्यापक तरीका से मौजूद बा। एकर कई किसिम के परभाव पर्यावरण पर पड़े लें:
कंट्रोल
प्रदूषण नियंत्रण चाहे प्रदूषण कंट्रोल शब्द के इस्तेमाल पर्यावरण के मैनेजमेंट खातिर कइल जाला जेकरा चलते प्रदूषण के कम कइल जा सके। एह में प्रदूषण फइलावे वाला चीज सभ पर रोक लगावल शामिल बा। अगर प्रदूषण कंट्रोल के उपाय न इस्तेमाल कइल जाय तब बिबिध किसिम के कचड़ा जे अतिउपभोग से, ठंढा देसन में गर्मी करे वाला उपाय सभ से, खेती में इस्तेमाल होखे वाला खाद आ कीटनाशक सभ से, खनन से, उद्योग से आ परिवहन से निकल के पर्यावरण में चहुँप जाई। एकरा चलते पर्यावरण के सेहत के नोकसान पहुँची। प्रदूषण रोकथाम आ कचरा घटाव के उपाय सभ के सभसे बेसी महत्व दिहल जाला, हालाँकि, प्रदूषण कंट्रोल के औरी उपाय भी बाने। प्राकृतिक जमीन के कौनों किसिम के बिकास करत समय अइसन तकनीक के इस्तेमाल भी कइल जा सके ला जवना से कि जमीन के बिकास (लैंड डेवलपमेंट) के पर्यावरण पर परभाव के कम कइल जा सके।
जहाजी नहर
जहाजी नहर (Ship canal, शिप कैनाल) एक ऐसी नहर अइसन नहर होखे ली जे पानी के जहाज गुजरे खातिर बनावल जालीं। अक्सरहा ई नदी आ झील से हो के गुजरे लीं।
तिब्बती तीतर
तिब्बती तीतर (अंग्रेजी:Tibetan partridge) (Perdix hodgsoniae) चिरइन की तीतर-बटेर परिवार क सदस्य पक्षी हवे।
ई तिब्बत की पठार पर पावल जाला आ एही से एकर नाँव एकरी अस्थान की अनुसार रखल गइल बाटे।
मुकेश (अभिनेता)
मुकेश एक ठो भारतीय फिलिम एक्टर बाने।
महेंद्र सिंह धोनी
महेंद्र सिंह धोनी एगो भारतीय क्रिकेट खेलाड़ी अऊर भारतीय क्रिकेट टीम के कप्तान रह चुकल बाडें।
फिलिम
फिलिम (Film) हिंदी में "चलचित्र" या "सिनेमा", अंग्रेजी में "मूवी" ("Moovies") एगो अइसन चीज बा जेवन एक की बाद एक खींचल कय गो फोटो के हाली-हाली देखावे के चलते मूल दृश्य के दोबारा चलत-फिरत रूप में देखावे के काम करे ले। फ़िल्म (Film) वास्तव में उ रील के कहल जाला जवना पर कवनो चित्र चाहे चलचित्र अंकित होला, ई कैमरा में प्रयोग करे खाती प्रकाश के प्रति संबेदनशील पायस आदि पोतल कार्बन प्लास्टिक आदि के समिश्रण से बनल पातर लचकदार पट्टी नियन होला जवना प चित्र चाहे चलचित्र कैमरा से अंकित कइल जाला। एकरा पर तेज प्रकाश के किरण परला प चित्र आगे परदा प दिखाई देला। यदि एक निमेष (आदमी के एक बार आंखि झपके के समय) में 50 गो से ज्यादा चित्र एक साथ देखावल जाय त चित्र में चित्रित चरित्र गतिमान लउके लागि लोग मनोरंजन खाती एकरा के देखे जात रहन आ सामान्य बोल चाल के भाषा में फिलिम कहे लागले।
फिलिम के इतिहास
आदम काल में मानव आपन छाया जल में देखि के समय बितावत रहे. कबो अपना चेहरा पर फेंड के पतई मिस के हरियर रग पोतत रहे त कबो जरल पतई के करिखा पोत के अपना के जल में निहारत रहे आ मनोरंजन करत रहे। आपन चेहरा देखे के चाहत आदमी के "सीसा" के खोज करे खाती प्रेरित कइलस।बतावल जाला की सीसा के खोज 2500 बरीस ई. पु. मेसोपोटामिया  में बनल रहे लेकिन ई सब सीसा छोट आकर के रहे जवना के सीसा बनावे के प्रयास मात्र कहल जा सकत रहे। बाद में लगभग 1500 बरीस ई. पु. मिश्र में सीसा बने लागल रहे। फ़ोटो छवि बनावे में सक्षम पहिला हाली कैमरा से पहले ई 1827 में  एगो करिआ कपडा ओढ़ाके एगो लकड़ी के डिब्बा  के तल में एक फोटोग्राफिक प्लेट डाल के प्रयोग कइले रहन जवन Nicephore Niepce द्वारा आविष्कार कइल गइल रहे। एह प्रकार स्थिर चित्र खिचे के  सुरुआत भइल रहे। बाद में एहि प्रक़र के कैमरा में डोरा बंधी के दौड़त घोडा के चित्र खिचे के प्रयाश कइल गइल ई प्रयास सफल भइल बाद में 1867 ई में अमेरिका में चलचित्र खिचे वाली मशीन जवना के नाम "जूपराक्सीस्कोप" रहे से गतिमान चित्र खिचल गइल रहे ओकरा बाद बहुत तेजी से यह क्षेत्र में बिकाश भइल जापान जर्मनी चाइना भारत चारु ओर बिभिन्न प्रकार के चलचित्र कैमरा और चलचित्र बनावे वाली कंपनी बाजार में आगइलस |1862 ई में सीसा के टुकड़ा प फोटो सटा के लेंस के सामने से चले वाला छोट मशीन बन गइल रहे। लोग हर पार्टी आदि में एकरा के देखत आ मनोरंजन करत रहे एकरा के "जादू के लालटेन "कहल जात रहे | John Ayrton एगो Thaumatrope नाम के यंत्र बनवले रहन जेकरा में घोडा आ धुड़सवार के चलत चित्र लउकत रहे। सन् 1885 में दू आदमी George-Eastman आ William H. Walker फिलिम के पहिला रील के बिकास कइले ई जिलेटिन पायस पायस के बनल रहे। बाद में स. 1902 में एहि रील के प्रयोग कईके "चन्द्र यात्रा " के फिलिम बनल रहे। फेन 1903  ई में निर्देशक तथा कैमरामैन Edwin S. Porter एगो ट्रेन डकैती के सच्चा घटना प आधारित 10 मिनट के चलचित्र बनवले रहन जवना के नाम रहे "ग्रेट  ट्रैन  रॉबरी"। 1905 में पहिला ब्यवसायिक फिलिम बनल जवना के नाम रहे 5 सेंट मूवीज़ थियेटर। एकरा बाद 1907 से बहुत अंग्रेजी फिलिम बनली स। भारत में सं 1896 में पहिला Lumiere Brothers से  बम्बई नाम के कला चित्रण भइल रहे। भारतीय सिनेमा में दादा साहेब (देवराम सखाराम भटवडेकर ) के प्रयास के अग्रगण्य मानल जाला। आज भी सिनेमा जगत में दादा एगो सम्मान के शब्द मानल जाला। सं 1897 में हीरालाल सेन द्वारा निर्देशित फिलिम "फारस के फूल " बहुत सफल मानल गइल।
प्रभाव
फिलिम के महत्व फिलिम के दुष्प्रभाव
गोड्डा जिला
गोड्डा जिला भारत की झारखण्ड राज्य में संथाल परगना कमिश्नरी में एगो जिला बाटे। एकर जिला मुख्यालय गोड्डा में बाटे। जिला क कुल एरिया 2110.00 वर्ग किलोमीटर बाटे।
जनसंख्या
सन् 2011 में भइल जनगणना कि अनुसार कुल जनसंख्या 1313551.00 रहे आ 2001 से 2011 की बिचा में जनसंख्या के बढ़ती के दर 25.35% रहल।
नेदुमुनी वेणु
नेदुमुनी वेणु एक ठो भारतीय फिलिम एक्टर बाने।
हिमालयी बटेर
हिमालयी बटेर (अंग्रेजी:Himalayan quail) (Ophrysia superciliosa) चिरइन की बटेर परिवार क सदस्य पक्षी हवे।
ई उत्तराखण्ड आ उत्तरी पच्छिमी भारत में पावल जाय। वर्त्तमान समय में लगभग समाप्त हो चुकल बाटे, आखिरी बेर ई 1876 में लउकल रहे।
गौरादह
गौरादह नगरपालिका नेपाल के कोशी प्रदेश के झापा जिला में एगो नगरपालिका बाटे। साल 2015 में एह नगरपालिका के अस्थापना पहिले के गौरादह गाँव बिकास समीति (गाविस) में महारानीझोडा, बैगुनधुरा, जुरोपानी, आ कोहबारा गाविस सभ के आपस में बिलय क के कइल गइल।  एह बिलय के बाद इहाँ के जनसंख्या, 2011 के जनगणना के समायोजित आँकड़ा सभ के मोताबिक 47,393 रहल। साल 2017 में नेपाल के नाया प्रशासनिक बिभाजन लागू होखे के बाद एह में बैगुनधुरा के बिलय कइल गइल आ नाया आँकड़ा अनुसार 2017 के जनसंख्या 53,033 आ एकर कुल रकबा 149.86 वर्ग किलोमीटर दर्ज कइल गइल।
कामेश्वर सिंह दरभंगा संस्कृत विश्वविद्यालय
इतिहास
हेकर स्थापना 1961 मे भइल रहे आ उमेश मिश्र हेकर पहिलका कुलपती रहन।
केसरिया स्तूप
केसरिया स्तूप, भारत के बिहार राज्य में, पूर्बी चंपारन जिला में केसरिया नाँम के जगह पर एगो बौद्ध स्तूप बा। जेकरा के देवला भी कहल जाला। मानल जाला कि अपना अंतिम समय में कुशीनगर जात समय गौतम बुद्ध इहाँ रुकल रहलें आ एहिजे आपन भिक्षा पात्र दान क दिहले रहलें। बाद में इहाँ ई स्तूप बनवावल गइल।
ई स्तूप लगभग 1400 ft के घेरा वाला आ 104 ft ऊँच बा आ एह तरीका से ई जावा के बोरोबुदुर स्तूप से एक फुट बेसी ऊँच बा जेकरा के सभसे ऊँच बौद्ध स्तूप मानल जाला।
ई स्तूप, जिला के सूचना वेबसाइट अनुसार, बिहार के राजधानी पटना से करीब 160 किमी पच्छिम में आ जिला के मुख्यालय मोतिहारी से लगभग 35 किमी दक्खिन-पच्छिम में बा। बिद्वान लोग के हवाला से ई बतावल गइल बा कि एह स्तूप के निर्माण लिच्छवि बंस के राजा लोग द्वारा करवावल गइल रहल।
टोंक जिला
टोंक जिला (Tonk district) भारत के राजस्थान राज्य में एक ठो जिला बाटे। एह जिला के मुख्यालय टोंक बाटे आ ई अजमेर मंडल में आवे ला।
लक्ष्मीप्रसाद देवकोटा
लक्ष्मीप्रसाद देवकोटा (12 नवंबर 1909 – 14 सितंबर 1959) एगो नेपाली कबी, नाटककार आ उपन्यासकार रहलें। इनका के नेपाल में आ नेपाली भाषा के साहित्य में महाकवि के उपाधि दिहल गइल बा। इनके कुछ परसिद्ध आ प्रमुख रचना सभ में मुनामदन, शकुन्तला, सुलोचना आ कुञ्जिनी नियर रचना गिनावल जा सके लीं। इनके पढ़ाई नेपाल में आ पटना में भइल; पेशा से ई अध्यापक रहलें।
14 सितंबर 1959 के काठमांडो में इनके निधन कैंसर से भइल जे इनके सिगरेट पिए के आदत के कारण भइल रहे।
तमिल
तमिल एगो द्रविड़ भासा हऽ जेकरा दक्खिन एशिया के तमिल लोग बोलेला। तमिल श्री लंका आ सिंगापुर आ भारत के तमिलनाडु राज्य आ पदुच्चेरी संघ राज्यक्षेत्र के काम-काज के भासा हऽ।
उदयपुर जिला
उदयपुर जिला (Udaipur district) भारत के राजस्थान राज्य में एक ठो जिला बाटे। एह जिला के मुख्यालय उदयपुर बाटे आ ई उदयपुर मंडल में आवे ला।
जनसंख्या
2011 के जनगणना के अनुसार जिला के कुल जनसंख्या 3068420 बा आ ई पछिली जनगणना, जवन 2001 में भइल रहे, से अबले 23.69%बढ़ल बाटे। जिला के कुल क्षेत्रफल 13883 बाटे आ एह हिसाब से इहाँ के औसत जनसंख्या घनत्व लगभग 262 बाटे। जिला में लिंगानुपात 958 बा आ साक्षरता दर 61.82% बाटे।
भारत में मूल अधिकार
मूल अधिकार भारत के संबिधान के भाग तीन द्वारा दिहल गइल कुछ मूलभूत (बेसिक) अधिकार हवें। ई भारत के नागरिक लोग के मिलल कई तरह के मौलिक आजादी ह जेकरा कौनों भी तरीका से हनन ना कइल जा सके ला। एह में से कुछ अधिकार राज्य के बिरुद्ध हवें यानी राज्य के एह अधिकारन के हनन करे भा कम करे से रोके लें, जबकि कुछ अधिकार सगरी नागरिक लोग के भी दुसरा नागरिक के आधिकार के हनन करे से रोके लें। एही तरे कुछ अधिकार बस भारत के नागरिक लोग के मिलल बा जबकि एह में से कुछ एलियन (गैर-नागरिक) लोग के भी सुरक्षा करे लें।
भारत के संबिधान में अनुच्छेद 12 से 35 ले (भाग तीन) में एह मूल अधिकारन के लिखल गइल बा आ छह गो मुख्य प्रकार में बाँटल जा सके ला:
दि ट्रिब्यून (चंडीगढ़)
दि ट्रिब्यून (The Tribune) एक ठो अंग्रेजी भाषा के भारतीय अखबार बाटे। ई चंडीगढ़, नई दिल्ली, भटिंडा, जालंधर, आ देहरादून से छपे ला। एकर स्थापना दयाल सिंह मजीठिया द्वारा 2 फरवरी 1881 के लाहौर (अब पाकिस्तान) में भइल रहल। ई एक ठो प्रमुख भारतीय अखबार बाटे आ एकर सर्कुलेशन पूरा दुनिया में बा।   भारत के पंजाब, हरियाणा, हिमाचल प्रदेश आ चंडीगढ़ में ई सभसे ढेर बिकाए वाला अंग्रेजी अखबार बाटे।
पिंगो
पिंगो (Pingo) ग्लेशियर के किनारे वाला इलाका में बने वाला ढूह चाहे टीला नियर थलरूप हवे। पेरीग्लेशियल इलाका ऊ होला जे हमेशा जमल रहे वाला बर्फीला इलाका पर्माफ्रॉस्ट के आसपास के इलाका होला आ साल में कुछ समय खाती ऊपरी हिस्सा पघिल जाला आ ज्यादातर समय ई बर्फ के रूप में जमल रहे ला।
पिंगो एगो टीला चाहे ढूहा नियर होला आ एकरे अइसन आकृति के मुख्य कारण होला एकरे भीतर मौजूद बरफ के केंद्रक वाला हिस्सा जे जमाव आ पघिलाव के दौरान साल दर साल साइज में बड़ होखत जाला आ टीला के आकार भी एही के साथे बढ़त चल जाला। बीचा में बरफ के बड़ हिस्सा केंद्रीय भाग के रूप में होखे के कारन एकरा के हाइड्रोलैकोलिथ भी कहल जाला। पिंगो के ऊपरी हिस्सा में, जे आसपास के नम दलदली आ पानियाह जमीन से ऊपर होखे ला घास भी जाम जाले आ ई दलदल में बीचा-बीचा में घास के ढूहा नियर लउके लें। इनहन के आसपास के जमीन पैटर्न वाली जमीन भी हो सके ले जइसे कि बेर-बेर जमे आ पघिले से जमीनी हिस्सा पर बहुभुज के आकृती के निर्माण हो जाला।
भूगोलीय रूप से ई पिंगो सभ आर्कटिक आ उपआर्कटिक इलाका में पावल जालें जहाँ साल के कुछ हिस्सा ग्लेशीयेशन से गुजरे ला आ जम जाला। इनहन के आकार 70 मीटर ऊँचाई वाला आ लगभग 600 मीटर डायामीटर वाला हो सके ला। जब इनहन के इलाका में ग्लेशियेशन खतम हो जाला तब तब इनहन के बीचा में के बरफ के कोर पघिल जाला आ ई गड़हा धँसाव नियर बचे लें, इनहनों के पिंगो कहल जाला।
संघवाद
संघवाद या फ़ेडरलिज़म (Federalism) शासन (सरकार) के एगो अइसन रूप होखे ला जेह में एकही राजनीतिक ब्यवस्था में एगो आम सरकार ('संघ' या 'केंद्र' सरकार) आ क्षेत्रीय सरकार (राज्य, प्रदेश, प्रांत, लैंड, कैंटन या अइसने कौनों इकाई के सरकार) मिल के काम करे लीं। एकर सभसे प्रमुख उदाहरण यूनाइटेड स्टेट्स ऑफ अमेरिका के 1789 के संबिधान से अस्थापित फ़ेडरलिज्म बाटे जहाँ दू गो स्तर के सरकारन में बराबरी के दर्जा के संबंध अस्थापित बाटे।
एही से संघवाद के परिभाषा ई कइल जाले की, सरकार के अइसन रूप जहाँ पावर के बँटवारा दू गो लेवल पर बाकिर बराबरी के इस्टेटस वाली सरकारन के बिचा में होला।
आसन भासा में कहल जाय तब, ई अइसन ब्यवस्था होला जहाँ शक्ति के बँटवारा केंद्र सरकार आ राज्य सरकार के बीच में होला जे दुन्नों अपना काम में स्वतंत्र होखें आ आपस में कोऑर्डिनेशन अपना अपना परभावक्षेत्र में काम करें।
नोट
<references group="नोट"/>
भोजपुरी खाना
भोजपुरी व्यंजन उत्तर भारत में बने वाला कुल व्यंजन मे क एगो हिस्सा ह आ यूपी-बिहार में रहे वाला भोजपुरी लोगन क खाना बनवले का तरीका ह।
भोजपुरी खाना मसाला की मामला में हल्का और कम गरम ह लेकिन अदमी की पसंद से एके गरम और मसालेदार बना सकल जाला, इ खाना भोजपुरी जीवन की तौर तरीका की अनुसारे बनल बा काँहे की ऐजा लोग खेत में काम कके दिनभर में आपन खूब कैलोरी जरावेला। भोजपुरी लोग त्योहार पर्व बड़ी शान से मनावेला और ओ लोगन क व्यंजन देवता लोगन के चढ़ावलो जाला।
भोजपुरी लोग माँस मच्छी और शाक सब्जी दुनु बड़ी मजे से खाए वाला लोग ह। ए लोगन क खाना मुगलई व्यंजन और पड़ोसी अवधी व्यंजन से प्रभावित बा।
पश्चिमी धारणा क उल्टा जेमें भारत का रसा वाला व्यंजन के करी कहाला, भोजपुरी खाना की इतिहास में करी पत्ता चाहें करी पावडर डरले क कौनों साक्ष्य नाहीं मिलेला। असल में त पूरा उत्तर भारत में जहाँ गाढ़ा रसा वाला खाना बनेला ओकरी खातिर करी पत्ता एगो अंजान मसाला की तरह बा, आ समझीं जे एके करी के बजाय खिचड़ी की तरह मानल जाला।
1.मुख्य आहार
अधिकतर अदमी क मुख्य आहार गँहू आ चाउर ह। दाल, सेम, मीट (मटन, बकरा अउर मुर्गा,  ), हरिहर आ पत्तेदार तरकारी, पनीर, ताजा पनी क झींगा आ मछरी एइजा की लोगन क रोजाना क आहार क बड़ हिस्सा ह।
1.1 नाश्ता
ए क्षेत्र क नाश्ता रोटी आधारित ह आ एमें अनघा किसिम क रोटी जवन की पूरा गहूं का भा फेर मैदा क बनेला जइसे की रोटी, परौठा, भरवां परौठा जेमें तरकारी भरालााला अउर दही आ रायता।
ख़ास मौका प हलवा-पूरी, खीर/सेवई-पूरी, पुआ-दही, छोला-भटूरा चाहें नान कौन माँसाहारी व्यंजन की साथ नाश्ता में परोसाला। एइजा आमतौर पर गली गली में मिले वाला एगो सामान्य नाश्ता पूरी-तरकारी चाहें कचौरी आ जलेबी।
1.2 दुपहर क खाना
दुपहर क खाना भात प आधारित होला जेमें उबालल चउर की संघे प्रेशर कुकर में पनी की संघे पकावल चना, मसूरी, मूंग, उड़द, अरहर वगैरह क दाल होला जेके नून हल्दी की संघे पकावल जाला, तरकारी-कोरमा (तरकारी चाहें माँस कम मसाला में रसा की संघे नीमन से पकावल), चोखा (खउलल चाहें भूजल पीसल अलोओई, भँटा आ टमाटर संघे में कईगो जड़ीबूआ आ सीजन  मिलावल रहेला), चटनी (धनिया क चटनी एइजा क परम्परागत चटनी ह, जेमें धनिया संघेसाथ, हरियर मरीचा, लहसुन,
्बआ सरसो क तेल क खूब गहरा स्वाद मिलेला), भुया (अंगुरीली की आकार मेकाटल ल अललू कडाही में भूजल)अउरघसंघे  थ में के चावल के सिवाय रोटी पसंद होखे ओकरी खातिर रोटीयो शामिल कइल जा । कवनो ं ख़ास मौ कपाकिसिम किसिमवल क व्यंजननेलाबेलजइसे की, पुलाव, बिरयानी आदि परोसाला, ए तरह से दुपहरिया की खाना  अ अनघा हिसिम क क बदलाव देख सकेनी जा, वईसे देखल जा त  ऐसकानोाख़ास स मौ कपर खाना पूरा तरह से बदल जाला जे मेअनघा बढ़िया आ स्वादिष्ट व् आऔर मिठाई शामिल होला।
1.3 शाम क नाश्ता/नमकीन
आमतौर प इ सांझी क चाह की साथ लिहल जाला। एमें कई तरह का नमकीन शामिल होला जे गहरा छानल आ नमक मिलावल होला। कई बेर एकरी जगह सुखल मेवा जैसे की, किशमिश, बादाम, खजूर/छुहारा, जमीनी बादाम, अखरोट, चिलगोजा काजू, पिस्ता या दूध में भिगोवल सुखल अंजीर पर्याप्त मात्रा में लिहल जाला।
2 सात्विक खाना
पवित्र शहर बनारस में सात्विक खाना खईले क परम्परा ह। इ एगो लेक्टो शाकाहारी खाना ह एमें प्याज लहसुन के बरावल जाला। इ अधिकतर ब्राहमण आ पंडित लोग खाला लोग।
मीट मछरी
चंपारण मीट
भारतीय रुपिया
भारतीय रुपिया (चीन्हा: ₹; कोड: INR), भारत गणतंत्र के ऑफिशियल करेंसी हवे। एक रुपिया के 100 पइसा में बाँटल जाला, हालाँकि, 25 पइसा या एकरा से कम कीमत के पइसा वाला सिक्का साल 2011 के बाद से अब लीगल टेंडर नइखे रह गइल। एह करेंसी के नियंत्रण भारतीय रिजर्व बैंक करे ला। रिजर्व बैंक ऑफ इंडिया एक्ट, 1934 से रिजर्व बैंक के भारतीय करेंसी के नियंत्रण आ ब्यवस्थापन के अधिकार मिलल हवे। एकर नाँव "रुपिया" सुल्तान शेर शाह सूरी के जारी कइल चानी के सिक्का, जवना के रुपिया कहल जाव, के नाँव पर पड़ल हवे।
साल 2010 में, एक ठो नया चीन्हा आधिकारिक तौर पर अंगीकार कइल गइल। ई चीन्हा देवनागरी लिपि के "र" अक्षर आ रोमन "R" (आर) के मिलल जुलल रूप हवे। ऊपर दू गो पट रेख बाड़ी जिनहन से भारत के तिरंगा झंडा के भान होखेला। एह चीन्हा वाला सिक्का सभ के पहिली लाट आठ जुलाई 2011 से चलन में आइल।
शब्द
रुपिया शब्द के उत्पत्ती संस्कृत के रूप्यकम् से भइल बतावल जाला। रूप्यकम् के अरथ चानी के सिक्का होखे। वर्तमान समय के रुपिया के सीधा संबंध शेर शाह सूरी के चलावल चानी के सिक्का से बाटे जेकरा के रुपिया कहल गइल। मुगल लोग एकरा के एही नाँव से चलावल आ अंग्रेजी राज में भी इहे परंपरा चलल चलि आइल।
बंगाल में रुपिया खातिर "टका" शब्द के इस्तेमाल होला। ई रुपिया के आम अरथ में इस्तेमाल होला, भले करेंसी कौनों भी होखे।
सुरुज देवता
सुरुज देवता दुनिया के कई धर्म आ संस्कृति सभ में आकाश के प्राकृतिक पिंड सुरुज के देवता रूप में कल्पित कइल रूप हवें। आमतौर पर एह देवता के आकाश में रहे वाला आ शक्तिमान ताकत मानल जाला।
हिंदू धर्म के रूपरेखा
नीचे हिंदू धर्म के एगो रूपरेखा दिहल जात बा:
हिंदू धर्म - दक्खिनी एशिया में भारत आ नेपाल में प्रमुख रूप से मानल जाए वाला धरम आ एगो जीवन शैली बा।
हिंदू दर्शन
हिंदू दर्शन
सती
सती शब्द के नीचे दिहल अरथ में प्रयोग हो सकेला; अपनी जरूरत की लेख पर जाए खातिर कड़ी के क्लिक करीं: